เมื่อประมาณ3ปี ที่แล้วมีเพศสัมพันธ์กันคนรักขณะที่มีกิจมีเลือดออกและมีอาการคันที่ช่องคลอด ทุกครั้งที่มีเพศสัมพันธ์จะมีเลือออกมา หลังจากนั้นเราเลิกติดต่อกันเพราะอยู่ไกล หลังจากนั้นมีอาการคันและตกขาวตลอด วันนึงพบว่ามีตุ่มเล็กๆขึ้นใกล้รูทวานและมีขึ้นข้างแคม เวลาผ่านไปนานตุ่มหายไปแต่อาการคันกับตกขาวยังอยู่ คืนหนูเป็นโรคเบาหวานด้วยเคยถามแพทย์เรื่องอาการคันกับตกขาวว่าเกี่ยวกับเบาหาวนไหมคือคุมน้ำตาลไม่ได้น้ำตาลขึ้นตลอดแต่หลังจากที่คุมน้ำตาลได้อาการคันก็หายแต่ยังคงมีตกขาวอยู่และเป็นมากคือก่อนเป็นประจำเดือน 1 อาทิตย์ และจำมีลักษณะเหมือนแป้งขาวๆ แต่หลังหมดประจำเดือน 1อาทิตย์ก็มีตกขาวแบบแป้งเปียก แต่ไม่มีกลิ่นเหม็นหนูอยากทราบว่าหนูติดหูดหงอนไก่ใช่ไหม หลังจากมีเพศสัมพันธ์ครั้งนั้นหนูก็ไม่กล้ามีเพศสัมธ์กับใครเลยกลัวเอาเชื่อไปติดคนอื่น แล้วอาการตกขาวที่เป็นนี้เกิดจากการติดเชื่อHPV ใช่ไหมค่ะช่วยตอบหน่อยนะค่ะหลังจากมีเพศสัมพันธ์ครั้งนั้นผ่านมา3ปีแล้วค่ะ ขอบค่ะ
สวัสดีค่ะหูดหงอนไก่คือโรคติดต่อทางเพศสัมพันธ์ที่เกิดจากเชื้อฮิวแมน แปปิโลมาไวรัส (Human Papillomavirus: HPV) สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักโดยหูดหงอนไก่มักไม่ค่อยมาด้วยอาการคันและมีตกขาวดังที่กล่าวมา แต่อย่างไรก็ตามเนื่องจากเป็นโรคติดต่อทางเพศสัมพันธ์ที่อาจมาพร้อมกับโรคติดต่อทางเพศสัมพันธ์อื่นๆได้เช่น หนองในแท้ หนองในเทียม เชื้อโพรโทซัวบางชนิด ที่อาจมาด้วยตกขาวผิดปกติได้เช่นกัน ส่วนเรื่องเบาหวานที่คุมไม่ดี มักจะสัมพันธ์กับการเป็นเชื้อราในช่องคลอดที่ไม่ใช่โรคติดต่อทางเพศสัมพันธ์หากยังมีตกขาวผิดปกติต่อเนื่อง ควรไปพบแพทย์เพื่อตรวจยืนยัน หาโรคติดต่อทางเพศสัมพันธ์ที่มี รักษาด้วยยาฆ่าเชื้อภายใต้การดูแลของแพทย์ ร่วมกับพาคู่นอนไปตรวจและรักษาด้วยกัน เบื้องต้นงดการมีเพศสัมพันธ์ไปก่อน ไม่ซื้อยามาใช้เอง